Birgir Bieltvedt og hópur íslenskra fjárfesta hefur keypt Dominos á Íslandi, stærstu skyndibitakeðju landsins, á ný. Kaupverðið er sagt nema rúmum 2,4 milljörðum króna eða 14 milljónum punda.
Birgir á stóran þátt í vinsældum Dominos hér á landi en hann stofnaði íslenska hluta fyrirtækisins árið 1993. 23 Dominos staðir eru nú reknir á Íslandi og hefur meðalsala verið sögð sú mesta hér á landi af öllum þeim stöðum sem starfa undir merkjum Dominos víðs vegar um heim. Rekstrarhagnaður íslenska rekstrarfélags Dominos hefur þó dregist saman og var rúmar hundrað milljónir í fyrra.
Fyrr í mars tók Birgir yfir rekstur Dominos í Svíþjóð af Dominos Pizza Group fyrir um tvær milljónir evra og er hann einnig minnihlutaeigandi í Domino´s í Noregi.
Reksturinn hefur einnig verið með tapi í Noregi og Svíþjóð eftir en Dominos hóf starfsemi þar fyrir um fimm árum.
Birgir seldi Domino's á Íslandi fyrst árið 2005. Hann keypti starfsemina aftur 2011 eftir að Landsbankinn hafði þá tekið það yfir vegna erfiðrar skuldastöðu og seldi svo Domino's Pizza Group fyrirtækið í áföngum 2017.
Nýr eigendahópur samanstendur af Eyju, félags Birgis, Kristni, í eigu Guðbjargar Matthíasdóttur, Sjávarsýn í eigu Bjarna Ármannssonar. og Lýsi, meðal annars í eigu Gunnlaugs S. Gunnlaugssonar. Fyrri eigandi veitingastaðarins Pizza Group í Bretlandi, setti íslenska rekstrarfélag Dominos, Pizza Pizza ehf., í formlegt söluferli í fyrra eftir að fyrirtækið tók ákvörðun 2019 um að losa sig við alþjóðlega starfsemi sína og setja meðal annars keðjuna á Íslandi, í Noregi og Svíþjóð í söluferli.
Birgir Örn Birgisson, framkvæmdastjóri Dominos á Íslandi lætur af störfum samhliða söluferlinu.
Birgir Bieltvedt og hópur íslenskra fjárfesta hefur keypt Dominos á Íslandi, stærstu skyndibitakeðju landsins, á ný. Kaupverðið er sagt nema rúmum 2,4 milljörðum króna.